**Üzleti jelentés a Vállalatcsoport  
2019. évi 1-3. havi tevékenységéről**

Tartalomjegyzék

[1. Csoportszintű táblák 4](#_Toc515892144)

[1.1. Csoportszintű eredmény 4](#_Toc515892145)

[1.2. Csoportszintű értékesítés nettó árbevétel 5](#_Toc515892146)

[1.3. Csoportszintű likviditás 6](#_Toc515892147)

[2. BVH Budapesti Városüzemeltetési Holding Zrt. 8](#_Toc515892148)

[2.1. Eredménykimutatás 8](#_Toc515892149)

[2.2. Működési költségek 8](#_Toc515892150)

[2.3. Likviditás 9](#_Toc515892151)

[3. Tagvállalati adatok 8](#_Toc515892152)

[3.1 Budapest Gyógyfürdői Zrt. (BGYH Zrt.) 10](#_Toc515892153)

[3.1.1 Eredménykimutatás 10](#_Toc515892154)

[3.1.2 Működési költség 11](#_Toc515892155)

[3.1.3 Tevékenységi eredménykimutatás 12](#_Toc515892156)

[3.1.4 Főbb naturáliák 14](#_Toc515892157)

[3.1.5 Beruházások 14](#_Toc515892158)

[3.1.6 Likviditás 15](#_Toc515892159)

[3.2 Budapesti Temetkezési Intézet Zrt. (BTI Zrt.) 16](#_Toc515892160)

[3.2.1 Eredménykimutatás 16](#_Toc515892161)

[3.2.2 Működési költségek 17](#_Toc515892162)

[3.2.3 Tevékenységi eredménykimutatás 18](#_Toc515892163)

[3.2.4 Főbb naturáliák 19](#_Toc515892164)

[3.2.5 Beruházások 19](#_Toc515892165)

[3.2.6 Likviditás 20](#_Toc515892166)

[3.3 FKF Nonprofit Zrt. 21](#_Toc515892167)

[3.3.1 Eredménykimutatás 21](#_Toc515892168)

[3.3.2 Működési költségek 22](#_Toc515892169)

[3.3.3 Tevékenységi eredménykimutatás 24](#_Toc515892170)

[3.3.4 Főbb naturáliák 24](#_Toc515892171)

[3.3.5 Beruházások 25](#_Toc515892172)

[3.3.6 Likviditás 26](#_Toc515892173)

[3.4 FŐKERT Nonprofit Zrt. 27](#_Toc515892174)

[3.4.1 Eredménykimutatás 27](#_Toc515892175)

[3.4.2 Működési költségek 27](#_Toc515892176)

[3.4.3 Tevékenységi eredménykimutatás 29](#_Toc515892177)

[3.4.4 Főbb naturáliák 29](#_Toc515892178)

[3.4.5 Beruházások 30](#_Toc515892179)

[3.4.6 Likviditás 30](#_Toc515892180)

[3.5 FŐKÉTÜSZ Kft. 31](#_Toc515892181)

[3.5.1 Eredménykimutatás 31](#_Toc515892182)

[3.5.2 Működési költségek 31](#_Toc515892183)

[3.5.3 Tevékenységi eredménykimutatás 33](#_Toc515892184)

[3.5.4 Főbb naturáliák 33](#_Toc515892185)

[3.5.5 Beruházások 34](#_Toc515892186)

[3.5.6 Likviditás 35](#_Toc515892187)

[3.6 FŐTÁV Zrt. 36](#_Toc515892188)

[3.6.1 Eredménykimutatás 36](#_Toc515892189)

[3.6.2 Működési költségek 37](#_Toc515892190)

[3.6.3 Tevékenységi eredménykimutatás 39](#_Toc515892191)

[3.6.4 Főbb naturáliák 40](#_Toc515892192)

[3.6.5 Beruházások 40](#_Toc515892193)

[3.6.6 Likviditás 41](#_Toc515892194)

[3.7 Fővárosi Közbeszerzési Kft. 42](#_Toc515892195)

[3.7.1. Eredménykimutatás 42](#_Toc515892196)

[3.7.2. Működési költségek 43](#_Toc515892197)

[3.7.3. Likviditás 44](#_Toc515892198)

1. **Csoportszintű táblák** 
   1. **Csoportszintű eredmény**



A tagvállalatok 2019. I. negyedévi összesített adózott eredménye202 M Ft volt, amely 804 M Ft-tal alacsonyabb az előirányzatnál. Az elmaradás az FKF Nonprofit Zrt. nagy arányú veszteségének és a FŐTÁV Zrt. jelentős tervhez mért elmaradásának következménye.

**Budapest Gyógyfürdői Zrt.:** A társaság legfontosabb stratégiai célját, - a jövedelmezőség növelését - sikerült megvalósítani. Az e cél érdekében tárgyidőszakban végrehajtott gazdasági program mérhető eredményei az alábbiak: a vendégelégedettség és a szolgáltatási színvonal emelése, a műszaki színvonal és az üzemeltetési hatékonyság növelése, valamint a szezonális kitettség csökkentése. A tervet meghaladó eredmény elsősorban a bevételek kedvező, bázis értéket és a tervelőirányzatot is meghaladó növekedésének eredménye. A költségek és ráfordítások a vendégforgalommal összhangban, takarékos módon kerültek felhasználásra.

**Budapesti Temetkezési Intézet Zrt.:** A gazdálkodás eredményességét döntően befolyásolta az árbevételben realizált jelentős többlet. A költségek (ráfordítások) ellentételezésére kapott támogatások a negyedév során a tervezett szerint alakultak. Az adózott eredmény mind a terv, mind a bázis időszaki értéket jelentősen meghaladja, egyrészt a naturáliáknál elért növekedés, másrészt a működési költségeken elért megtakarítás következtében. A társaság pozitív eredménye döntően a piaci tevékenység, valamint az egyéb fővárosi közszolgáltatási tevékenység hatása, míg a fővárosi közszolgáltatásba tartozó temetőfenntartás tevékenység önmagában továbbra is veszteséges.

**FKF Nonprofit Zrt.:** Az eredmény nagymértékű, mind a bázishoz, mint a tervhez mért romlásának fő okai: a korrigált nettó árbevétel, az egyéb bevételek és a ráfordítások támogatás nélküli egyenlegének csökkenése, valamint az anyagjellegű és a személyi jellegű ráfordítások növekedése. Kiemelkedő a fővárosi és agglomerációs közszolgáltatási tevékenység jelentős vesztesége, ami az NHKV-tól származó bevételek elmaradásának következménye.

**FŐKERT Nonprofit Zrt.:** Az elfogadott eredményterv negyedéves bontása májusban történt meg, így az első negyedéves tényadatok megegyeznek a tervszámokkal. A negyedév gazdálkodásának bemutatása a társaság gazdálkodását bemutató fejezetben e miatt, az előző év azonos időszakával való összehasonlítás alapján történik. Az eredmény bázishoz mért növekménye az elszámolt nagyobb összegű kompenzáció eredménye.

**FŐKÉTÜSZ Kft.:** A társaság a tervezett negatív eredményét a negyedév során nagymértékben mérsékelte. Ezt leginkább a közszolgáltatási tevékenységben elért árbevétel növekedés és a tervhez képest alacsonyabb költségszint eredményezte. Utóbbi oka, a személyi jellegű kifizetésekben tervezett, és a ténylegesen visszamenőleges hatállyal realizált béremelés időbeli elcsúszása.

**FŐTÁV Zrt.:** Az adózott eredmény nagymértékben elmarad a tervtől, melynek meghatározó oka az árbevétel tervhez viszonyított jelentős elmaradása. Ugyanakkor - a tervezetthez képest kevesebb kompenzáció bevétel mellett - a költségek és ráfordításoknál elért megtakarítás eredményeképpen, a gazdálkodást sikerült nyereségesen tartani.

**Fővárosi Közbeszerzési Kft.:** A Fővárosi Közgyűlés a 315/2019.(03.27.) Főv.Kgy. határozatában döntött a Társaság beolvadásáról a BVH Zrt.-be. A társaság elsődleges célja április 1-től a meglévő közbeszerzési projektek lezárása.

**BVH Zrt.:** A táraság eredménye a tervhez képest jelentős javulást mutat, melynek oka a személyi jellegű ráfordításokban keletkezett időarányos megtakarítás.



* 1. **Csoportszintű értékesítés nettó árbevétel**



A tagvállalatok összesített árbevétele a 2019. I. negyedévben 2 654 M Ft-tal alulmúlta az időszaki előirányzatot. Ennek oka a FKF Nonprofit Zrt. és a FŐTÁV Zrt. jelentős tervhez mért forgalomkiesése.

**Budapest Gyógyfürdői Zrt:** A tervezettől elmaradó vendégforgalom ellenére elért árbevétel emelkedés okai: az alkalmazott differenciált árpolitika, a fürdők vendéglátóipari egységeiben kiterjesztett készpénzmentes fizetési rendszer és elszámolás, valamint piaci tevékenységi kör bővítésének stratégiai célját szolgáló online értékesítési csatorna kibővítése a több fürdőre is kapható csomagok körével. A Csillaghegyi Árpád Forrásfürdő fedett részlegének megnyitása additív módon járult hozzá a forgalom és az árbevétel növekedéséhez.

**Budapesti Temetkezési Intézet Zrt:** Az időszaki árbevétel növekedés elsődleges oka a naturáliák és a sírhely újraváltások számának a tervezettet jelentősen meghaladó növekedése. Ezt a forgalomnövekedést az egyéb temetési szolgáltatások, valamint az egyéb tevékenység árbevételének szintén jelentős emelkedést mutató terven felüli forgalma tovább javította.

**FKF Nonprofit Zrt:** Az NHKV szolgáltatási díj árbevételének 982 M Ft-os elmaradása döntően befolyásolta a negyedéves árbevétel alakulását, mivel a negyedév során sem a 2018. évi teljes, sem a 2019. I. negyedévi elszámolás nem történt meg. Az ebből fakadó forgalomkiesést nem tudta ellensúlyozni az idegen hulladék ártalmatlanításából, a szelektív hulladék értékesítéséből, valamint a Hulladékhasznosító Mű villamos energia értékesítéséből származó árbevétel terven felüli növekménye. A köztisztasági feladatok ellátására kapott támogatás kevesebb a tervezettnél, mivel elfogadott költségvetés hiányában az I. negyedévben az előző évi forrás időarányos része került lehívásra.

**FŐKERT Nonprofit Zrt:** A társaság piaci és egyéb közszolgáltatási árbevétele a gazdálkodás szempontjából nem meghatározó. A tárgyidőszak során ezek összességükben, nagyságrendileg a bázis értéken realizálódtak.


**FŐKÉTÜSZ Kft:** A sormunkából, illetve a megrendelésre végzett műszaki vizsgálatokból származó bevétel magasabb, míg a tervfelülvizsgálat bevétele alacsonyabb a tervezett értéknél. A növekmény ellensúlyozni tudta a piaci tevékenységnél tapasztalható alacsonyabb kereslet okozta forgalomelmaradást.

**FŐTÁV Zrt:** A távhőszolgáltatás, mint közszolgáltatás árbevételének tervhez viszonyított 1 894 M Ft-os elmaradása (az alapdíjból és a hődíjból származó elmaradás) döntően a magasabb átlaghőmérséklet okozta forgalomkiesés, valamint az időarányos csatlakozási díjak elmaradásának következménye.

**Fővárosi Közbeszerzési Kft:** A társaság bevétele a bázis időszakhoz viszonyítva elmaradást mutat. A BVH Zrt.-be történő 2019. szeptember 1-i beolvadás következtében - az elmaradt teljesítésigazolások és projektek elfogadása miatt - a tárgyalások, egyeztetések az érintett vállalatokkal folyamatosak.

**BVH Zrt:** A tásaságág bevétele a tárgyidőszakban a terv szerint alakult.

* 1. **Csoportszintű likviditás**



****

A vállalatcsoport záró valós pénzügyi pozíciója a tárgyidőszakban 3,3 Mrd Ft-tal kevesebb a tervhez képest. Ennek oka leginkább a FŐTÁV Zrt. romló likvidítása, amely az előzetes tervekhez képest lényegesen alacsonyabb szabad pénzeszközállománnyal zárt.

**Budapest Gyógyfürdői Zrt:** A tárgyidőszakban a társaság likviditási helyzete kedvezőtlenül alakult. Az alaptevékenységhez kapcsolódó működési bevételek a tervezettet meghaladó mértékben növekedtek, emellett viszont a szállítói számlák is nagyobb összegben kerültek kiegyenlítésre. A 2018. év végi beruházási számlák jelentős része 2019. I. negyedévben került pénzügyi teljesítésre. A felmerülő átmeneti likviditási feszültség enyhítésére a társaság folyószámlahitelt vett igénybe.

**Budapesti Temetkezési Intézet Zrt:** A társaság pénzállományának negyedév során tapasztalható 73 M Ft-os növekedése az értékesítési naturáliák emelkedéséből és az újraváltási hajlandóság növekedéséből adódó megnövekedett bevételre vezethető vissza.

**FKF Nonprofit Zrt:** A 2018. évi bevételek egy részének 2019-re tolódása miatt a bevételek enyhén meghaladták a tervet. A 2018-at érintő bevételekből még nem került rendezésre a 2018. évi NHKV elszámolás egyenlege. A korábbi évek likviditási helyzetének kiszámíthatatlansága miatt a társaság a kiadások visszafogásával továbbra is óvatos likviditási politikát folytat, emiatt a beruházások és az egyéb szállítói kifizetések is jelentősen elmaradtak a tervszámoktól.

**FŐKERT Nonprofit Zrt:** A szabad pénzeszközök állománya a bázis időszakhoz képest csökkent, mivel a működési költségek a bázishoz képest jelentősen növekedtek, ugyanakkor az év első három hónapjában kapott kompenzáció kevesebb, mint a később megítélt éves kompenzáció arányos része. Továbbá, az időszaki beruházások átmenetileg meghaladták a tervezett szintet. A társaság likviditási görbéje az év hátralévő részében – elsősorban a kompenzáció nem egyenletes folyósításából adódóan - jelentős ingadozást mutat.

**FŐKÉTÜSZ Kft:** A társaság likviditási helyzete 2019. I. negyedévben kiegyenlített volt és pénzeszközök záróállománya a tervezett érték felett alakult. A beáramló pénzállomány 21 M Ft-tal haladta meg a tervezett értéket, másrészt a kiáramló pénzeszközök állománya 53 M Ft-tal maradt a tervezett érték alatt, a beruházások és a béremelés időbeni csúszásai miatt. A folyószámla hitelkeretből a tárgy időszakban lehívás nem történt.

**FŐTÁV Zrt:** Az első negyedévben a kiadások nagymértékben haladták meg a bevételeket, így a mérleg szerinti pénzeszközök állománya a tárgyidőszak végére 166 M Ft-tal csökkent, 7 355 M Ft folyószámlahitel kihasználtság mellett. A társaság ezen felül több mint 2 Mrd Ft-ot tartott rendelkezésre leányvállalatai részére cash-pool konstrukció keretében. A FŐTÁV Zrt. pénzeszközállománya - az igénybe vett folyószámlahitellel - a vizsgált időszakban elegendő volt a működési kiadások és beruházási kifizetések teljesítésére.

**Fővárosi Közbeszerzési Kft:** A társaság záró pénzállománya 173 M Ft a tárgyidőszakban, amely jellemzően a BVH Zrt. által - 2017. december 28-án - nyújtott 300 M Ft-os tagi kölcsön fel nem használt részéből adódik.

**BVH Zrt:** A társaság pénzállományának negyedév során a tervhez képest tapasztalható 31 M Ft-os csökkenését a bevételek későbbi időpontban való realizálása indokolja.

1. **BVH Budapesti Városüzemeltetési Holding Zrt.**
   1. **Eredménykimutatás**



**2019. I. negyedév végén az adózott eredmény 19 M Ft, ami a tervhez képest 12 M Ft-tal magasabb.**

**Korrigált nettó árbevétel (0):**

* A menedzsment díjakból származó bevétel a tervezettek szerint alakult. Az eredmény javulását jellemzően a személyi jellegű költségek megtakarítása indokolja.
  1. **Működési költségek**



**Működési költségek változása 2019. I. negyedévben:**

***Anyagjellegű ráfordítások eredményhatása (+2)***

**Anyagköltség (0):**


* Elsősorban a nyomtatvány, irodaszerek és üzemanyag felhasználásra került sor tárgyidőszakban, amelyek a tervszámok szintjén maradtak.

**Igénybe vett szolgáltatások eredményhatása (+2):**

* A 2 M Ft-os költségmegtakarítást a szakértői díjakon, utazási és kiküldetési költségekben és az oktatási- továbbképzési költségekben jelentkező időarányos megtakarítás okozza.

***Személyi jellegű ráfordítások eredményhatása (+10)***

* A bérköltségben jelentkező tervtől való eltérés (-10 M Ft) a vezetői és alkalmazotti béreknél jelentkező megtakarítás következménye, amely a munkavállalói fluktuáció miatt és bizonyos munkakörök betöltésének elhúzódásából ered.
* Személyi jellegű egyéb kifizetések időarányos kihasználtsága összességében növekedést mutat. Ennek okai: a cafetériai elemek és a betegszabadságként elszámolt többletköltségek, melyeket részben ellensúlyoz a bérjárulékok alacsonyabb szintje.
  1. **Likviditás**



Negyedév végén 212,7 M Ft pénzállománnyal zárt a Társaság. Ez 31 M Ft eltérést mutat a tervhez képest melynek oka, hogy a bevételek a vártnál későbbi ütemben realizálódtak.

1. **Tagvállalati adatok** 
   1. **Budapest Gyógyfürdői Zrt. (BGYH Zrt.)**
      1. **Eredménykimutatás**



**A társaság 2019. I. negyedévi adózott eredménye 695 M Ft** **volt, ami 51 M Ft-tal magasabb az előirányzatnál:**

***Értékesítés nettó árbevétele (+246):***

* Az emelkedés oka a bázis időszakit jelentősen meghaladó, de a tervezettől elmaradó vendégforgalom, valamint a társaság differenciált árpolitikája. A 2019. év eleji áremelés elsősorban a Széchenyi és a Gellért fürdő bevételét emelte meg. Az árbevétel emelkedéséhez hozzájárult a fürdők vendéglátóipari egységeiben kiterjesztett készpénzmentes fizetési rendszer és elszámolás, melynek következtében jelentős mértékben nőttek a bérleti díjak is.
* A bevételtöbblet realizálásának további fontos eleme a 2018. évben indult online értékesítés és a különböző csomagok értékesítésének emelkedése, valamint a Csillaghegyi Árpád Forrásfürdő fedett részlegének megnyitása.

***Aktivált saját teljesítmény (-11):*** A saját termelésű készletek állománya a 10 M Ft-os előirányzott növekedéssel ellentétben 2 M Ft-tal csökkent.

***Egyéb bevételek és ráfordítások egyenlege (-141):***

* Céltartalék eredményhatása (-8 M Ft): A nagy karbantartásokra a korábbi években képzésre került céltartalékokból a tervezetthez képest kevesebb került feloldásra.
* Különféle egyéb ráfordítások (-132): A túllépés oka a közműfejlesztési hozzájárulás tárgyévet terhelő 134 millió forint értékű nem tervezett ráfordítása, amely Dandár és Paskál fürdőket érinti.

***Pénzügyi műveletek eredménye (+1):*** A növekmény oka, hogy a fizetendő kamatok és kamatjellegű ráfordítások az időarányos tervezett szint alatt alakultak.

* + 1. **Működési költség**



**Működési költségek változásának eredményhatása 2019. I. negyedévben -43 M Ft volt:**

***Anyagjellegű ráfordítások eredményhatása (-202):***

**Anyagköltség (-95):**

* Felhasznált anyagok költségei (-45 M Ft): A tervezetthez képest az emelkedés fő oka az építési, fenntartási- és segédanyagok időszak alatt emelkedő költsége.
* Közüzemi díjak (-28 M Ft): Az új egységek elindítása megnövekedett villamosenergia- és vízköltség felhasználást eredményezett, de a növekedésben szerepet játszott a növekvő vendégforgalomból eredő magasabb üzemeltetési szükséglet is.
* Felszerelések, szerszámok (-8 M Ft): A tervezetthez mérten a növekedés több költséghely, pótló beszerzéseinek következménye.
* Tisztítószerek, vegyszerek (-5 M Ft): A felhasználás növekedése a vendégforgalom emelkedésének, valamint az új egységek átadásának hatása.

**Igénybe vett szolgáltatás (-88):**

* Távhő szolgáltatás igénybevétele (-17 M Ft): A Dagály fürdő a tervezettel ellentétben teljes üzemeltetési költséggel került vissza a társasághoz, döntően ez okozta a távfűtési költségek nagymértékű növekedését mind a bázishoz, mind a tervhez képest egyaránt. A margitszigeti Magda-kút vizét már az éves üzemeltetésű Palatinus Gyógyfürdő hasznosítja, ezért a Dagály fürdőben nem lehet ezen a módon a távfűtési költségeket csökkenteni.
* Munkaerő kölcsönzés (-15): Az éjszakai takarító munkakörben jelentkező létszámhiányt a társaság külső takarítás igénybevételével tudta csak pótolni. A diákmunka növekvő igénybevétele és díjemelkedése időszaki költségtúllépést eredményezett.
* Bérleti díjak (-17): A nem tervezett Dagály bérleti díj 15 millió forint költségemelkedést jelent a bázishoz és a tervhez képest egyaránt.
* Karbantartás költségei (-15): A negyedév során – előre nem látható okok miatt - nem tervezett mértékben került sor épület- és épületgépészeti karbantartásokra.

**Egyéb szolgáltatás (-20):** Az időszaki költség túllépés elsődleges oka, hogy a POS terminálos fizetés arányának folyamatos emelkedése miatt nő a bankköltség. Ugyanakkor a biztosítási díjak és a hatósági igazgatási díjak is emelkedést mutatnak.

**Eladott áruk beszerzési értéke (-7):** Jelentős mértékben nőtt az áruértékesítés (úszósapkák, törölközők, kozmetikai szerek).

**Eladott (közvetített) szolgáltatások értéke (+8):** A költségtúllépést a közvetített szolgáltatások, valamint az alvállalkozói teljesítmények tervnél nagyobb mértékű igénybevétele okozta.

***Személyi jellegű ráfordítások eredményhatása (+138):***

* Bérköltség (+128 M Ft): A tervezettnél alacsonyabb bérköltség elsődleges oka, a tervezett béremelés felültervezett mértéke, valamint – kisebb részben - az előirányzathoz képest alacsonyabb üzemeltetési létszám.
* Személyi jellegű egyéb kifizetések (-14 M Ft): A túllépés fő oka, hogy betegszabadság nem került tervezésre, ugyanakkor a tárgyidőszakban 23 M Ft értékben merült ilyen jellegű költség. Ezt némileg ellensúlyozta a cafeteria-rendszer év eleji átalakítása miatti 6 M Ft-os megtakarítás.
* Bérjárulékok (+23 M Ft): Az alacsonyabb bérköltséggel együtt a kapcsolódó adók és járulékok értéke is csökkent, ami további megtakarítást eredményezett.

***Értékcsökkenési leírás (+22):***Nagyságrendileg a tervezettnek megfelelően alakult, az eltérést a különböző leírási kulcsú eszközök arányának változása okozta.

* + 1. **Tevékenységi eredménykimutatás**



A társaság nem nyújt közszolgáltatást, csak piaci és kiegészítő tevékenységet folytat.

* Uszoda, wellness, strand, gyógyászati tevékenység: Elsősorban a differenciált áremelés és a forgalomnövekménynek köszönhetően a tevékenység eredménye mind a bázis időszaki értéket, mind a tervelőirányzatot meghaladta.
* A többi tevékenység összességében 2 M Ft árbevétel elmaradás mellett – döntően a költségek és ráfordítások emelkedése miatt – 19 M Ft veszteséget realizált.

Az eredményhatás objektumomként:

* + **Széchenyi Gyógyfürdő** (+251 M Ft): A Széchenyi fürdő kiemelkedő teljesítményének oka elsősorban az online értékesítés felfutása. A fürdő turistaforgalma a korábbi trendeknek megfelelően tovább emelkedett. A forgalom növekedése ellensúlyozta a közvetlen költségek emelkedését, ami jelentős eredménynövekedést eredményezett. A megnövekedett forgalom a tervezettnél több karbantartási anyag felhasználást és külső munkaerő igénybevételt indukált.
  + **Gellért Gyógyfürdő** (-3 M Ft): A vendégforgalom kis mértékben elmaradt a tervtől, így a bevétel is alacsonyabb szinten alakult a tervhez képest. Az elmaradását ellensúlyozta a személyi jellegű ráfordításon elért megtakarítás, minimalizálva az előirányzott eredmény csökkenését.
  + **Szt. Lukács Gyógyfürdő és Uszoda** (-15): A forgalom elmaradt a tervtől, így a bevétel is alacsonyabb szinten alakult. Ezt a költségmegtakarítás ellenére sem sikerült az eredményben ellensúlyozni.
  + **Rudas Gyógyfürdő** (-10 M Ft): Az árbevétel elmaradás mértéke részben az erősebb időarányos terv következménye, részben piaci okai vannak. A Rudas fürdőben az első negyedévben nem emelkedett tovább a turistalétszám
  + **Király Gyógyfürdő** (+3 M Ft): A 2019. I. negyedévi forgalom mind a bázis értéket, mind a tervet jelentősen túlteljesítette.
  + **Dandár Gyógyfürdő** (-17 M Ft): Differenciált áremelés és a forgalomnövekménynek köszönhetően nem csak a bázis időszaki forgalmat, hanem a tervezet árbevételt meghaladta a tárgyévi forgalom. A megnövekedett vízfogyasztásából eredő rendszer fejlesztési hozzájárulás ugyanakkor 28 M Ft-tal rontotta az első negyedév eredményét.
  + **Dagály Gyógyfürdő** (-82 M Ft): A tervezéskori kilátásoktól eltérően, a forgalom felfutása lassabb ütemben valósul meg. Az egység bevételei növekednek, elsősorban a korábbi árszínvonalnál magasabb pozícionálás következtében. Továbbá, – szintén a tervvel ellentétben – társüzemeltetés helyett, a fürdő teljes egészében a társaság üzemeltetési körébe került át. Ebből adódóan a negyedév során felmerült költségei meghaladják az időarányosan tervezett szintet.
  + **Csillaghegyi Árpád Forrásfürdő** (+17 M Ft): A forrásfürdő első teljes működési éve megkezdődött, átlagos havi bevételei meghaladták a 37 millió forintot, de emellett – és ebből adódóan - az üzemeltetési költségei egy része (távfűtés, külső takarítás) is túllépte a tervezettet.
  + **Palatinus Strandfürdő** (+12 M Ft): A strandfelkészítés és a fürdő vezetékeinek felújításával kapcsolatban az időarányosan tervezettnél több karbantartás valósult meg, növelve az időszak költségeit. Ugyanakkor a forgalom növekedése, illetve a II. negyedévre tervezett céltartalék már I. negyedévben történő feloldása következtében az időszak jobb eredménnyel zárult.
  + **Római Strandfürdő** (+5 M Ft): Szezonális üzemeltetés miatt a bevétel az I. negyedévben nem jelentős. A döntően a tervhez képest elért élőmunka megtakarítás következtében az előirányzott veszteséget sikerült mérsékelni.
  + **Paskál Strandfürdő (**-96 M Ft): Az eredmény elmaradás oka, hogy a 17 M Ft-os árbevétel növekmény hatását teljes mértékben lerontotta a vízközmű-fejlesztési hozzájárulás több mint 100 M Ft-os Paskált érintő tétele.
  + **Pünkösdfürdői strand** (+4 M Ft): Szezonális üzemeltetés miatt a bevétel az I. negyedévben nem jelentős. A döntően a tervhez képest elért élőmunka megtakarítás következtében az előirányzott veszteséget sikerült mérsékelni.
  + **Pesterzsébeti Fürdő és Strand** (-1 M Ft): A fürdő jelenleg még csak részlegesen került megnyitásra, várhatóan június közepére a strand részleg is megnyílik. A részleges üzemelés miatt alacsonyabb volt az üzemeltetési létszám is, így a személyi jellegű ráfordításokon elért megtakarítás ellensúlyozta a 30 M Ft-os bevételkiesést.
  + **Rác Gyógyfürdő** (-): A Rác Gyógyfürdő és Szálloda fejlesztését a társaság az első félévre tervezte, az elfogadott üzleti terv júliusi nyitással számolt. Tekintettel arra, hogy a fürdő nem került a társaság üzemelési körébe, a beruházás sem kezdődött meg.
  + **Csepeli Strandfürdő** (-11 M Ft): A vártnál alacsonyabb árbevétel következtében az előirányzott eredmény pozíció is romlott.
  + **Újpesti Uszoda** (-1 M Ft): A 2019. évi terv 700 M Ft értékben likvid forrásként számol az újpesti ingatlan értékesítéséből befolyó összeggel, várható értékesítés 2019. II. félév.
  + **Egyéb objektumok** **összesen** (Margitszigeti Hévízkút, Palackozó, Labor)(-7 M Ft):
    1. **Főbb naturáliák**



A tervezett vendégforgalomhoz képest 9 704 fővel kevesebb látogatót fogadtak a fürdők és a strandok az első negyedévben, ez mindösszesen 1%-os elmaradást jelent. Az összforgalom kismértékű elmaradása a tervezettől összetételében megoszlik a gyógyászati üzletág és a wellness üzletág között.

Az elmaradás a tervezettnél lassabban felfutó Dagály fürdő mellett a Lukács és a Rudas fürdőkben jelentkezett. Az elmaradás mértéke részben az erős időarányos terv következménye, részben piaci okai vannak. A turistaforgalom nagymértékű emelkedése jelenleg a Széchenyi fürdőben tapasztalható. A Lukács fürdő vendégszámának elmaradása a tervezettől a többi, elsősorban budapesti vendégkörre épülő kisebb egység erősödésének és a beutaltak átvándorlásának a következménye.


A Széchenyi fürdőben elsősorban az online jegyértékesítés bevezetése miatt emelkedett a vendégforgalom, a legnagyobb fürdő súlya ezzel tovább nőtt a társaságon belül.

* + 1. **Beruházások**



**2019. I. negyedévben a beruházások összege 1 264 M Ft, mely a tervezettnél 977 M Ft-tal alacsonyabb:**

* A 2019. évre tervezett beruházások közül két projekt rendelkezik kiemelt fontossággal: a Pesterzsébeti fürdőfejlesztés és a Rác fürdő és Szálloda megnyitásához szükséges fejlesztés.
* A 2004-ben bezárt Pesterzsébeti Gyógyfürdő és Strand fejlesztése elmarad az időarányosan tervezett bekerüléstől, a tervezett összeg várhatóan a II. félévben fogja terhelni a társaságot. A fürdő és a strand tervezett teljes átadása 2019. év június vége.
* A Rác Gyógyfürdő és Szálloda fejlesztését a társaság az első félévre tervezte, az elfogadott üzleti terv júliusi nyitással számolt. Tekintettel arra, hogy a fürdő nem került a társaság üzemelési körébe, a beruházás sem kezdődött meg. A Rác projekt állása a másik oka az időarányos beruházási tervtől való, közel 1 milliárd forint értékű elmaradásnak. Amennyiben a fürdő visszakerül a társaság üzemeltetési körébe, abban az esetben a terveknek megfelelően 9 hónapos beruházási intervallummal számolva a létesítmény megnyitásra kerülhet. A 2,5 Mrd Ft értékű fejlesztés finanszírozása a terveknek megfelelően 80%-ban az engedélyezett beruházási hitelkeretből, 20%-ban önerőből valósulhat meg.
* 2019. I. negyedévben több kisebb beruházás is megvalósult. Ezek közül kiemelkednek a KEHOP energetikai beruházások (240,3 M Ft), melyek döntő része az időarányosan tervezettnél korábban került megvalósításra, így az év második felében már kifejtik pozitív hatásukat az érintett egységekben.
* Jelentősen meghaladta az időarányosan tervezett mértéket az informatikai eszközök (hardver és szoftver) beszerzése. Ennek oka, hogy az IFR rendszer leállásának esetére meg kellett tenni a havária-elhárításhoz szükséges beszerzéseket, illetve az IFR-en kívül működő fürdők beléptető eszközeinek egy részét meg kellett vásárolni.
  + 1. **Likviditás**



****

* 2019. I. negyedévben a társaság likviditási helyzete kedvezőtlenül alakult. Az alaptevékenységhez kapcsolódó működési bevételek a tervezettet meghaladó mértékben növekedtek, emellett viszont a szállítói számlák is nagyobb összegben kerültek kiegyenlítésre. A bevételekből származó jóváírás 110 M Ft-tal, míg a működési kiadások pénzforgalma 208 M Ft-tal haladta meg az üzleti tervben szereplő értékeket.
* A 2019.03.31-i záró pénzállomány 1 580 M Ft-tal maradt el a tervezett szinttől. Ennek fő oka a 2018. év végi beruházási számlák egy részének 2019. első negyedéves pénzügyi teljesítése.
* A 2019. évi üzleti terv 700 M Ft értékben likvid forrásként számol az újpesti ingatlan értékesítéséből befolyó összeggel, az értékesítés várhatóan 2019. II. félévben realizálódik.
* A kiemelt jelentőségű fürdőfejlesztések finanszírozása miatt az év első hónapjaiban felmerülő átmeneti likviditási feszültség enyhítésére a társaság az - év során végig rendelkezésére álló -, összesen 1,4 Mrd Ft keretösszegű, rövid lejáratú, kedvező kamatozású folyószámlahitelt vette igénybe.
  1. **Budapesti Temetkezési Intézet Zrt.**
     1. **Eredménykimutatás**



**A társaság 2019. évi I. negyedéves adózott eredménye 158 M Ft, ami a tervezetthez képest 211 M Ft növekedést mutat:**

***Korrigált árbevétel (+158):***

* Értékesítés nettó árbevétele (+159 M Ft):Az időszaki növekedés elsődleges oka a naturáliák és a sírhely újraváltások számának a tervezettet jelentősen meghaladó növekedése. Ezt a forgalomnövekedést az egyéb temetési szolgáltatások, valamint az egyéb tevékenység árbevételének szintén jelentős emelkedést mutató terven felüli forgalma tovább javította.
* A költségek (ráfordítások) ellentételezésére kapott támogatások a negyedév során a tervezett szerint alakultak.

***Aktivált saját teljesítmények értéke (+5):*** A tervvel ellentétben a későbbi időszakokra áthúzódó temetések számának és értékének alakulásából adódóan, a saját termelésű készletek állományváltozása is további terven felüli bevételeket eredményezett.

***Egyéb bevételek és ráfordítások egyenlege (támogatások nélkül) (-3):*** A jelentősen megnövekedett árbevétel következményeként, a tervet meghaladó helyi iparűzési adó okozta az egyéb bevételek és ráfordítások egyenlegének romlását.

***Pénzügyi műveletek eredménye (+0,7):*** A milliós nagyságrendet el nem érő pozitív egyenleg fő oka a fizetendő kamatok és kamatjellegű ráfordítások vártnál alacsonyabb szintje.

* + 1. **Működési költségek**



**A társaság 2019. évi I. negyedéves működési költségeinek összege 947 M Ft, ami tervhez képest 65 M Ft-tal alacsonyabb:**

***Anyagjellegű ráfordítások eredményhatása (+12):***

**Anyagköltség eredményhatása (-6):**

* Felhasznált anyagok költségei (-3 M Ft): Az alapanyagok költségei – elsősorban a kegyeleti kellékekkel kapcsolatosan felmerült költségek – együtt mozogva az árbevétel volumenváltozásával a tervhez képest nagyobb anyagfelhasználást indokoltak.
* Közüzemi díjak (-4 M Ft): A villamosenergia, földgáz és vízdíjak tervhez viszonyított növekedése szintén a nagyobb forgalom indokolta megemelkedett felhasználás következménye.

**Igénybe vett szolgáltatások eredményhatása (+18):**

* Szállítási szolgáltatások (+11 M Ft): A szállítási szolgáltatások költségei – elsősorban az zöldfelületi hulladékszállítás - a tervezett szint alatt alakultak, ugyanis az ezzel kapcsolatos elszámolási problémák rendeződtek, a negyedév során ténylegesen felmerült és elszámolt költség kisebb, mint a korábban elhatárolt összeg.
* Tereprendezés (+9 M Ft): A betervezett temető fenntartási munkálatok a tervezettnél később kezdődtek.
* Őrzés- védés, vagyonvédelem: A vagyonvédelmi szolgáltatóval kötött szerződés korábbi módosításának hatására az őrzési költségek a terv szerint alakultak.
* Csatornadíj (-1 M Ft): A csatorna és folyékonyhulladékszállítási díj a tervvel ellentétben mind a bázis értékhez, mind a tervhez képest kis mértékben növekedett, amely növekmény az értékesítési forgalom volumennövekedésének következménye.
* Posta, telefon és egyéb telekommunikáció (+1 M Ft): A tervhez képest az internet költségnél jelentősebb a megtakarítás, összességében a bázishoz képest viszont ugyanakkora a növekedés.
* Munkaerő közvetítés (+1 M Ft): 2019. I. negyedévében az előirányzattól eltérően, a társaság már nem vett igénybe kölcsönzött munkaerőt.
* Bérleti díjak (-1 M Ft): A gépkocsi bérleti díjak 1,6 M Ft-os növekedése a tervhez képest a szolgáltatási tevékenységet kiszolgáló 5 db platós jármű bérlése miatt jelentkezik.
* Szakértői, ügyvédi díjak (+1 M Ft): A jogi tanácsadás és képviselet díjai növekedtek, amit ellensúlyozni tudott a műszaki, könyvvizsgálati és egyéb tanácsadói területeken jelentkező megtakarítás.

**Egyéb szolgáltatások (+1):** A tervhez képest a megtakarítás döntően a biztosítási díjaknál realizálódott.


**Eladott (közvetített) szolgáltatások értéke (-2):** Szintén az árbevétellel együtt mozgó ráfordítási kategória. Elsősorban a Nemzeti Örökség Intézete részére a Fiumei úti sírkertben végzett kegyeleti előtakarékossági szerződésekkel kapcsolatos szolgáltatásokhoz kapcsolódik.

***Személyi jellegű ráfordítások eredményhatása (+54):***

* Bérköltség (+42 M Ft): A minimálbér és a garantált bérminimummal összefüggő bérkorrekciókon túl az I. negyedévben a betervezett béremelés nem került végrehajtásra. Ezen túlmenően a létszámcsökkenés is további, kisebb mértékű megtakarítást eredményezett.
* Személyi jellegű egyéb kifizetések (+3 M Ft): Az alacsonyabb állományi létszám hatására a cafeteria kifizetések, a munkába járás költségtérítése, egyes juttatásokat terhelő SZJA, valamint a betegszabadság, táppénz is a tervezett érték alatt maradt.
* Bérjárulékok (+9 M Ft): A tervezetthez képest alacsonyabb bérköltség, valamint a dolgozói létszám elmaradás hatása a járulékok összegében is nem tervezett megtakarításként jelentkezik.

***Értékcsökkenés eredményhatása (-1):*** A használatba-vételkor egyösszegben elszámolt értékcsökkenés és a terv szerinti értékcsökkenési leírás összességében kismértékben meghaladta a tervezett értéket.

* + 1. **Tevékenységi eredménykimutatás**



A társaság 2019. I. negyedéves pozitív eredménye döntően a piaci tevékenység, valamint az egyéb fővárosi közszolgáltatási tevékenység hatása, míg a fővárosi közszolgáltatásba tartozó temetőfenntartás tevékenység önmagában továbbra is veszteséges**.**

* 2019. év I. negyedévében a nettó árbevétel 59,6%-a származott a két fővárosi közszolgáltatási tevékenységből, azon belül a temetőfenntartásból (sírhely megváltások és újraváltások) származó bevétel a legjelentősebb. Az összes közvetlen- és közvetett költség mintegy 72,5%-a jelent meg ezen a tevékenységeken.
* A fővárosi közszolgáltatási temetőfenntartás tevékenység adózás előtti eredménye -45 M Ft, amely a tervezettnél 134 M Ft-tal kevesebb veszteség. Ez egyrészt a megnövekedett árbevétel, valamint a tevékenységen belül elért költség -és ráfordítás-megtakarítás eredménye.
* A fővárosi egyéb közszolgáltatás tevékenység (temetői szállítás, sírásás, ravatalozás, halotthűtés, szórásos közszolgáltatás) adózás előtti eredménye 75 M Ft, amely 23 M Ft-tal az előirányzat fölött realizálódott. A növekmény döntően a tevékenységen belül elért költség és ráfordítás-megtakarításból adódik.
* Vártnál magasabb pozitív eredmény származott a piaci tevékenységből (temetési szolgáltatás, sírgondozás, sírkőtevékenység). A bevételének legnagyobb részét a temetési szolgáltatások tették ki.
* A hamvasztás tevékenység 2019. évtől önálló tevékenységként kerül mérésre. Az I. negyedévben itt is a tervhez képest nagyobb árbevétel mellett jelentkező költség-ráfordítás megtakarítás a jellemző.
* A kiegészítő tevékenységek (közvetített szolgáltatás, ingatlan bérbeadás, kegyeleti előtakarékosság) árbevétele és eredménye is jelentősen elmaradt a tervtől, leginkább az ingatlanhasznosításból származó bevételek elmaradása miatt.
  + 1. **Főbb naturáliák**



* A temetések száma jelentős mértékben, 8,4%-kal nőtt a tervhez képest és ezen belül továbbra is a hamvasztásos temetések száma a legmeghatározóbb.
* A sírhely megváltások száma (+10,3%) a tervezett felett alakult. Az újraváltások száma ennél is nagyobb mértékben (+37,3%) nőtt. Megjegyzendő, hogy a 2018. évben félreérthető sajtó hírek miatt az újraváltások száma jelentősen visszaesett, alacsonyabb bázis értéket szolgáltatva a 2019. I. negyedéves adatoknak.
* A temetőn belüli szállítások száma (+10,8%) is növekedett, mely a kapcsolódó költségek növekményét is eredményezte.
  + 1. **Beruházások**




A Budapesti Temetkezési Intézet Zrt. 2019. I. negyedévben 20 M Ft értékben valósított meg beruházásokat, amely az éves 106 M Ft-os keret 19,2%-a.

Nem tervezett beruházásként határidőben megvalósult az Óbudai temető sírásó szekció költöztetése és belső tér felújítása, valamint a Tamás utcai, a Cinkotai, és a Pestlőrinci temető parcella kialakítása.

A 2019. évre tervezett falikazán cserék fejezetből az Angeli temető kazáncseréje a negyedév során megvalósult.

További kisebb értékű, a temetkezési szolgáltatás üzembiztonságát és temetői dolgozók munkabiztonságát növelő beruházási munkák is elvégzésre kerültek.

**Likviditás**





A Budapesti Temetkezési Intézet Zrt. pénzállományának 2019. évi nyitó értéke 603 millió Ft volt. 2019. I. negyedévi záró pénzeszközállomány 676 millió Ft, a növekedés a naturália változásra és az újraváltási hajlandóságra vezethető vissza.

A beruházási hitel esedékes törlesztő részletei kiegyenlítésre kerültek. A negyedéves gyakorisággal esedékes tőketörlesztés összege 9,6 millió Ft, a kamattörlesztés mértéke pedig az 1,4% százalékponttal növelt 3 havi Bubor alapján kerül kiszámításra. 2019. I. negyedévében a társaságnak 0,2 millió Ft hitelkamatot kellett fizetni.

A hitel felvétele óta 2019.03.31-ig – 442 M Ft tőketörlesztés mellett – 239 M Ft kamatot került kifizetésre.

* 1. **FKF Nonprofit Zrt.**

### 3.3.1 Eredménykimutatás



**A társaság 2019. évi I. negyedéves adózott eredménye -1 080 M Ft, amely az időarányos tervnél 431 M Ft-tal kevesebb.**

***Korrigált árbevétel (-1 021):***

* Az NHKV szolgáltatási díj árbevétel (-982 M Ft): A negyedév során sem a 2018. évi teljes, sem a 2019. I. negyedévi elszámolás nem történt meg. Az ebből fakadó forgalomkiesést nem tudta ellensúlyozni az idegen hulladék ártalmatlanításából, a szelektív hulladék értékesítéséből, valamint a Hulladékhasznosító Mű villamos energia értékesítéséből származó árbevétel terven felüli növekménye.
* Ingatlanhasznosításból származó bevételek (-3 M Ft)
* Önkormányzattól kapott támogatás, juttatás (-83 M Ft): Fővárosi Önkormányzattól köztisztasági feladatok ellátására kapott támogatás kevesebb a tervezettnél, melynek oka, hogy a Fővárosi Közgyűlés 2019. március 27-i ülésén fogadta el a 2019. évi költségvetést, ezért az I. negyedévben az előző évi forrás időarányos része került lehívásra.
* Értékesített készlet árbevétele (+3 M Ft): A tervezettnél több hintőanyag eladás történt a Budapest Közút Zrt. részére.
* Pusztazámori villamos energia értékesítés bevétele (-37 M Ft): A termelés és az értékesítés a tervezettnél alacsonyabb szinten realizálódott.
* Az idegenek részére végzett ártalmatlanítás bevétele (+90 M Ft): Az égetőben és a hulladéklerakóban a vártnál több idegen hulladék ártalmatlanítására került sor.
* Az egyéb bevételek (-41 M Ft): A köztisztasági munkák volumene az előirányzatot nem érte el.

***Aktivált saját teljesítmény eredményhatása (+1):*** A saját termelésű készletek állományának csökkenését az időszak folyamán ellensúlyozta a saját előállítású eszközök aktivált értékének hasonló nagyságrendű növekedése.

***Egyéb bevételek és ráfordítások egyenlege (-217):***

* Legjelentősebb része a céltartalék változás (-144 M Ft): A lerakók és a Hulladékhasznosító Mű rekultivációs munkáihoz és monitoringjához a céltartalék feloldása jelenti a fedezetet. A Pusztazámoron várható kötelezettségekre képzett céltartalék időarányos feloldása a rekultivációs munkák átütemezése miatt nem történt meg.

A céltartalék-képzés tekintetében, a peres ügyekre, - a céltartalék a tervtől eltérően - kisebb mértékben (-22 M Ft) lett képezve, ugyanakkor a pusztazámori lerakó II. ütemre képzett céltartalék a lerakással azonos ütemben kerül képzésre, így a nagyobb lerakott hulladék mennyiség nagyobb céltartalék képzéssel jár (+50 M Ft).

* Önkormányzatokkal elszámolt adók, illetékek (-36 M Ft): A forgalomcsökkenés hatására elsősorban a helyi iparűzési adó mértékében a tervhez képest megtakarítás. Ugyancsak jelentős, 10%-ot meghaladó csökkenés figyelhető meg a gépjárműadó fizetési kötelezettségben is.
* Elkülönített alapokkal elszámolt adók, illetékek (+116 M Ft): A Hulladékhasznosító Műben az időarányos tervnél kisebb mennyiségű hulladék került ártalmatlanításra. A többlet hulladék a pusztazámori lerakóban került lerakásra, ez pedig nagyobb lerakói járulékot vonzott maga után.

***Pénzügyi műveletek eredménye (-5):*** A kamatfedezeti ügyletek nyeresége kevesebb a tervezettnél.

***Adófizetési kötelezettség (+38):*** Az adózás előtti eredmény lényegesen alacsonyabb a vártnál, aminek következtében mind a vállalkozási nyereségadó, mind az egyéb nyereséget terhelő adók alacsonyabbak.

* + 1. **Működési költségek**



**Működési költségek csökkenésének eredményhatása tervhez képest -774 M Ft. A társaság a negyedév során a tervhez képest jelentős megtakarításokat ért el.**

***Anyagjellegű ráfordítások eredményhatása (+452)*:**

**Anyagköltség (+121):**

* Felhasznált anyagok költségei (+185 M Ft): Az év eleji vártnál enyhébb téli időjárás miatt, kevesebb hintőanyag került felhasználásra, továbbá a karbantartási anyagok kategóriában is az időarányos tervhez képest jelentős megtakarítás keletkezett.
* Üzemanyag költség (-37 M Ft): A benzinen és a CNG üzemanyagon keletkezett megtakarítás nem tudta ellensúlyozni a biodízelen történt költségtúllépést, amelyet döntően az egységárak növekedése idézett elő.
* Munkaruha (-11 M Ft): A munkaruha költségeken időszaki túllépés keletkezett.
* Közüzemi díjak (-10 M Ft): A villamosenergia és a földgáz felhasználásban többlet mutatkozik, melynek oka, hogy a Hulladékhasznosító Műben a tervezetthez képest megnövekedett az elégetett földgáz mennyisége. Ugyanakkor a vízdíjon elért megtakarítás (14 M Ft) számottevő.

**Igénybe vett szolgáltatások (+169):**

* Egyéb igénybe vett szolgáltatás (+55 M Ft): A rekultivációs munkák átütemezése miatt a rekultiváció költsége kisebb a tervezettnél. A Pilisi Parkerdőnek fizetett díj szintén kevesebb az időarányos tervnél.
* Szakértő, tanácsadói ügyvédi díjak (+38 M Ft): Elsősorban az ügyviteli- és üzletviteli tanácsadások, valamint az egyéb szakértői tanácsadói szolgáltatások költségeiben történt időszaki megtakarítás a tervhez képest, a tanácsadási díjak csökkenéséből adódóan.
* Őrzés- védés, vagyonvédelem (+9 M Ft): A korábbinál kedvezőbb feltételekkel megkötött szerződés miatt a tervhez képest időszaki megtakarítás realizálódott.
* Oktatás, továbbképzés (+22 M Ft): Az oktatások időbeni ütemezése a tervezéskori állapothoz képest megváltozott, átmeneti költségmegtakarítást eredményezve.
* Bérleti díjak (+15 M Ft): A vártnál nagyobb mértékben csökkent az ingatlanok, a gépjárművek és az egyéb eszközök bérleti díja is.
* Reklám költségek (+38 M Ft): A PR költségek időszaki megtakarítása a felhasználások időbeli átütemezésének következménye, melyek oka a közbeszerzések időbeli eltolódása.
* Takarítás, vegytisztítás, kártevőírtás (+26 M Ft): A takarítási költségek időszakosan, - a kevesebb igénybe vett eseti szolgáltatás miatt - alulmúlták a tervezett értéket.
* Karbantartás költségei (-45 M Ft): A termelőeszközök karbantartása 36 M Ft-tal növekedett, ezen belül a célgépek idegen karbantartásánál és a Hulladékhasznosító Mű technológia karbantartásánál jelentősebb a költségtúllépés. A szoftver support díj - átmenetileg a tárgyidőszakot terhelve - 110 M Ft-tal nőtt, mivel a teljes 2019. évi díjak elszámolásra kerültek február hónapban. Ezen növekedéseket részben ellensúlyozza az épület karbantartásnál elért 79 M Ft-os megtakarítás.
* Közüzemi szolgáltatások igénybevétele (+8 M Ft): Kiemelkedő összegű a megtakarítás a csatornadíj, folyékony hulladékszállítás, valamint a távhő szolgáltatás soron.

**Egyéb szolgáltatások értéke (+20):** A hatósági, igazgatási, szolgáltatási díjak, valamint a biztosítási díj költségsorokon megtakarítás keletkezett.

**Eladott áruk beszerzési értéke (+140):** Az NHKV részére történő szelektív haszonanyag értékesítésének ELÁBÉ-ja a tervben beállításra került, de az értékesítés csúszik.

**Eladott (közvetített) szolgáltatások értéke (+2):** A közvetített szolgáltatások és az alvállalkozói teljesítmények összességében a terv szerint realizálódtak.

***Személyi jellegű ráfordítások (+261):***

* Összes bérköltség (+159 M Ft): A munkabér soron a tervhez képest jelentős bértömeg csökkenés történt döntően a létszámcsökkenés hatására.
* Személyi jellegű egyéb kifizetés (+42 M Ft): Az alacsonyabb létszám miatt keletkezett megtakarítás a béren kívüli juttatások és a személyi jellegű juttatásokat terhelő adók sorain.
* Bérjárulékok (+60 M Ft): Szintén a létszám elmaradás miatt, a tervhez képest a megtakarítás főleg a szociális hozzájárulási adónál realizálódott.

***Értékcsökkenés (+61):***A tervezett beruházások egy részének átütemezése miatt az értékcsökkenési leírásnál megtakarítás keletkezett.

* + 1. **Tevékenységi eredménykimutatás**



* Fővárosi és agglomerációs közszolgáltatás: Az üzleti tervben az NHKV-tól származó árbevétel költségalapú elszámolás alapján lett kalkulálva, azonban az NHKV által 2019. I. negyedévben kifizetett díj elmarad a tervezett értéktől. Ezt nem tudta ellensúlyozni a szelektív hulladék, a zöldhulladék zsák értékesítés és a Hulladékhasznosító Mű villamosenergia értékesítés tervezettnél nagyobb bevétele sem.
* Köztisztasági tevékenység: A Fővárosi Közgyűlés 2019. március 27-i ülésén fogadta el a 2019. évi költségvetést, ezért az I. negyedévben az előző évi forrás időarányos része került lehívásra. A költségek elmaradásából a személyi jellegű ráfordítások csökkenésén túl kiemelendő a kevesebb síkos napok száma miatti csökkenő hintőanyag felhasználásból adódó megtakarítás.
* Piaci tevékenység: Az idegen hulladék ártalmatlanítás során a tervezettnél több idegen hulladékot tudott az FKF Nonprofit Zrt. befogadni, ezért a tervezettnél nagyobb árbevételre realizált. Ez ellensúlyozni tudta a megrendeléses munkák tervhez képest alacsonyabb bevételét.
  + 1. **Főbb naturáliák**




* Kezelt vegyes hulladék mennyisége: a vegyes hulladéknál a Budapestről és az agglomerációból elszállított hulladék mennyisége is nagyobb az időarányos tervnél.
* Begyűjtött szelektív hulladékok: a házhoz menő szelektív hulladékszállítás során és a hulladékudvarokból begyűjtött hulladék mennyisége az időarányos tervnél nagyobb, míg a szelektív szigetekről begyűjtött hulladék mennyisége (a szigetek számának kis mértékű csökkenése miatt) kisebb. A pusztazámori komposztálóban kezelt zöldhulladék mennyisége is jelentősen a tervezett fölött alakult. A szelektív hulladékgyűjtő udvarokon minden frakció mennyisége meghaladta az időarányos tervet, különösen az egyéb hasznosítható és a veszélyes hulladékok tekintetében.
* Égetéssel hasznosított hulladék aránya (-11%): a Hulladékhasznosító Mű kazánjainak teljesített üzemórája alatta marad az időarányos tervnek, így ott a hulladékok tervezettnél kisebb aránya került ártalmatlanításra.
* Lerakóban kezelt hulladék aránya (+11%): a pusztazámori hulladékválogatás szüneteltetése miatt az oda érkező hulladékoknál a tervezettnél nagyobb mennyiségű hulladék került lerakásra.
* Közszolgáltatói kézi úttisztítás: a téli időjárás miatt a tervezettől több téli kézi munkavégzés történt.
  + 1. **Beruházások**



* A 2019. I. negyedévi beruházási keretösszeg 46,2%-ban teljesült, mely leginkább annak tudható be, hogy a nagy projektek megvalósítása csak részben kezdődött el, illetve több esetben a megvalósítás későbbre tolódik.
* HHM beruházásai: A tervezett 2 db 45 kW-os légkompresszor (beépített hűtve szárítóval) beszerzése és telepítése folyamatban, pénzügyi teljesítés a II. negyedévre várható.
* Jármű rekonstrukció: A beruházás koncepciója menedzsment döntés alapján 2018. év végén megváltozott, miszerint több év igényei egy beszerzési eljárásban összevonva kerülnek kielégítésre az egységes flotta kialakítása érdekében. Ebből a 2019. I. negyedévre tervezett feladatok a terv szinten realizálódtak.
* Informatikai beruházások: A biztonságos háttérműködéshez, továbbá a hálózati kapacitás biztonságos fenntartásához és bővítéshez szükséges beszerzések prioritást élveznek. A legnagyobb értékű tervezett beszerzés (hálózati eszközök 110 M Ft) csúszása miatt nem sikerült az első negyedéves tervet tartani. A beszerzés jelenleg szerződéskötés előtt áll.
* Építési, energetikai és környezetvédelmi beruházások: A közbeszerzések elhúzódása miatt az időarányos terv nem volt tartható.
* Hulladékgyűjtő edények beszerzése: Az éves tervbe beállított összeg az edények pótlására, cseréjére nyújt fedezetet. Az elhasználódott edények cseréje a közszolgáltatás része. A vonatkozó eljárásokban alkalmazott elektronikus árlejtés eredményeként kialakult árak a vártnál kedvezőbbek, így több tartály lehívására van lehetőség, mint amennyivel a szerződéskötéskor kalkuláltak.
* PRHK, Dunakeszi beruházásai: A PRHK, Dunakeszi és hulladékudvarok beruházásaival kapcsolatos kifizetések várhatóan a II. negyedévtől merülhetnek fel.
* Egyéb beruházások: A 2019. évi beruházási terv a folyamatos, napi működéshez szükséges kis értékű egyedi eszközök pótlását szolgálják. A nagyobb kiadások egy része időarányosan az üzleti terv elfogadásához lett igazítva, így az I. negyedévre várt teljesülések részlegesen átütemezésre kerültek.

Több betervezett beruházás átütemezésre került, ezek: RFID projekt kapcsán önerős alprojektek, HUHA I. turbinacsere és kazán rekonstrukció, PRHK csurgalékvíz tisztításhoz kapcsolódó innovációs fejlesztés és a védőruha-munkaruha projekt kapcsán szükséges eszközbeszerzés.

* + 1. **Likviditás**



**A társaság valós pénzügyi pozíciója 2019. I. negyedév végén 7 175 M Ft, mely az időarányos tervezettnél 837 M Ft-tal magasabb.**

Előre nem látható módon az NHKV Zrt.-től 2018. III-IV. negyedévére járó szolgáltatási díj csak 2019. I. negyedévében folyt be, így a közszolgáltatáshoz kapcsolódó bevételek az időarányos terv felett alakultak.

A Fővárosi Önkormányzattól érkezett közszolgáltatói bevételek a tervnek megfelelően folytak be, a januárra jutó összeg 2018. decemberében került megfizetésre.

Összességében a 2018. évi bevételek egy részének 2019-re tolódása miatt a bevételek enyhén meghaladták a tervet. A 2018-at érintő bevételekből még nem került rendezésre a 2018. évi NHKV elszámolás egyenlege. A korábbi évek likviditási helyzetének kiszámíthatatlansága miatt a társaság a kiadások visszafogásával továbbra is óvatos likviditási politikát folytat, emiatt a beruházások és az egyéb szállítói kifizetések is jelentősen elmaradtak a tervszámoktól.

A bér és járulékainak kifizetése megközelítőleg a terv szerint alakult. Összességében a bevételek és kiadások alakulása mintegy 7,2 Mrd Ft-os valós pozitív záró pénzügyi pozíciót eredményezett a tárgyidőszak végére.

* 1. **FŐKERT Nonprofit Zrt.**

### 3.4.1 Eredménykimutatás



Az elfogadott eredményterv negyedéves bontása májusban történt meg, így az első negyedéves tényadatok megegyeznek a tervszámokkal. A negyedév gazdálkodásának bemutatása e miatt az előző év azonos időszakával való összehasonlítás alapján történik.

**A társaság 2019. I. negyedévi adózott eredménye 101 M Ft, mely 239 M Ft-tal magasabb a bázis időszaki értéknél.**

***Korrigált árbevétel (+333):***

* A kompenzáció növekedése részben a magasabb 2019. évi összegnek köszönhető, részben pedig annak, hogy az első negyedévben a társaság még nem rendelkezett elfogadott üzleti tervvel, ezért a teljes első negyedévben átutalt kompenzáció megjelenik a 2019. I. negyedévi bevételben. 2018-ban ennek egy része statisztikai költségmegoszlás alapján elhatárolásra került

***Aktivált saját teljesítmény (+26)***:

* Az aktivált saját teljesítmény 26 M Ft-os értéke az elvégzett, de még nem kiszámlázott piaci tevékenységekhez és fővárosi közszolgáltatási (Lehel tér) munkálatokhoz kapcsolódik.

***Pénzügyi műveletek eredménye (+6):***

* A pénzügyi eredmény soron a Tahi Faiskola Kft. leányvállalat osztalékfizetése jelenik meg.
  + 1. **Működési költségek**



**A működési költségek összege 899 M Ft volt a tárgyidőszakban, így 113 M Ft-tal haladták meg a bázis időszaki értéket.**

***Anyagjellegű ráfordítások (+85)*:**

**Anyagköltség (+19):**

* Felhasznált anyagok költségei: (+8 M Ft): A naturáliákban magasabb cserje és faültetés miatt 4 M Ft többlet-anyagköltség keletkezett az alapanyagok tervezett szintjéhez képest. Hasonlóképpen, ugyanezen okból kifolyólag, az üzemi és fűtőanyagok felhasználása is 5 M Ft többletet mutat.
* Az egy éven belül elhasználódó anyagi eszközökön belül jelentős a felszerelések-szerszámok felhasználásának 4 M Ft-os növekedése.
* Közüzemi díjak (+7 M Ft): Az összességében növekvő rezsiköltségeken belül a földgáz fogyasztás meghaladta a tervezettet, míg a villamosenergia és a vízdíj sorokon megtakarítás jelentkezik.
* Az egyéb ki nem emelt anyagköltségek összességükben minimálisan 1 M Ft-tal nőttek.

**Igénybe vett szolgáltatások (+59):**

* Kertészeti munkák – faápolás, kaszálás: (+12 M Ft): Az elvégzendő munkákra a társaságnak külső erőforrást kellett igénybe vennie. Ezen alvállalkozók munkálatai nagyrészt a faápoláshoz, valamint egyéb, kertészeti plusz megrendelésekhez kapcsolódtak. A többletet elsősorban az indokolja, hogy idén a faültetés hamarabb kezdődött, mint a 2018. évben.
* Egyéb igénybe vett szolgáltatás (+16 M Ft): Ebből 10 M Ft a 2018 év végén a BFPH által jóváhagyott játszótér felújításhoz kapcsolódik.
* Az utazási és kiküldetési költségek a bázis időszakhoz képest 6 M Ft-tal növekedtek, a költsége felmerülésének időben eltérő alakulása miatt.
* Az I. negyedévben tervezett és megvalósult oktatások, továbbképzések 4 M Ft többletfelhasználást eredményeztek a bázis időszakhoz képest.
* Szállítási szolgáltatások (+16 M Ft): A többlet oka, hogy a lombgyűjtés és a faültetés hamarabb kezdődött, mint a 2018. évben.

**Egyéb szolgáltatások értéke (+4):** A bankköltség, a biztosítási díj és a hatósági igazgatási díjak összességében 69,5%-kal haladták meg a bázis időszaki értéket.

**Eladott (közvetített) szolgáltatások értéke (+2):** A továbbszámlázott költségek növekedésével párhuzamosan a ráfordítás oldal is arányosan növekedett.

***Személyi jellegű ráfordítások (+33):*** A személyi jellegű ráfordítások összegének emelkedése több költségnövelő tényező eredőjeként alakult ki*.*

* Az átlagos állományi létszám 29 fővel volt magasabb 2019. I. negyedévében, mint a bázisév azonos időszakában.
* A minimálbérrel és a garantált bérminimummal összefüggő bérkorrekciók a bérköltség növekedését eredményezték.
* A Cafeteria elemek átalakítása költségnövelő hatással bírt.
* 2018. évben március 1-től valósult meg a béremelés, ez torzítást eredményez a bázis időszaknál.

***Értékcsökkenési leírás (-4):***

* Az értékcsökkenési leírás csökkenésének oka, hogy a Margitszigeti Wifi értékcsökkenése 2019 márciusra teljes egészében elszámolásra került, ugyanakkor hasonló összegű amortizációval bíró beruházás a tárgyidőszakban nem történt.
  + 1. **Tevékenységi eredménykimutatás**



* A társaság tevékenységei közül kizárólag a fővárosi közszolgáltatási tevékenység ért el számottevő pozitív eredményt. Ezen tevékenység (gyep, virág, cserje felületek-, parkfa, épített elemek fenntartása, köztisztasági feladatok, mérnöki feladatok) bevételét a társaság a fővárostól támogatás formájában kapja

A tevékenység adózás előtti eredménye 217 M Ft-tal magasabb a bázis időszaki értéknél. Ennek döntő oka, hogy az időszaki kompenzáció összege 326 M Ft-tal több volt 2019. I. negyedévben, a költségek és ráfordítások viszont nem nőttek ugyanilyen mértékben.

* Egyéb közszolgáltatás kategóriában a bevételek 4 M Ft-tal alulmaradtak a bázis évi értéknél, ugyanakkor a költségek minimális növekedése miatt a tevékenység adózás előtti eredménye már 2 M Ft negatív értéket mutat a bázis időszaki nullszaldós eredmény helyett.
* Piaci tevékenység (termesztési-, komposztálási-tevékenység és zöldfelületi feladatok) -8 M Ft-os vesztesége a bázishoz képest 24 M Ft javulást jelent. Jelentős költségmegtakarítás mellett, a piaci zöldfelületi feladatokból származó bevételek 9 M Ft-tal növekedtek.
* Kiegészítő tevékenységek tekintetében mind a bevételi, mind az eredmény adatok a bázis időszaki értékek szerint alakultak.
  + 1. **Főbb naturáliák**




* Az egyes naturáliák alakulása az elvégzett munkák függvényében alakult.
* A 2016-ban meghirdetett „10.000 új fa” program folytatódott a 2019. I. negyedév során is, melynek hatására a lágyszárú cserjék, talajtakarók és sövények ültetése a tervezett felett alakult.
* A heves viharok hatására a fakivágások száma is jelentősen növekedett, közel ötször több fát vágtak ki, mint az várható volt.
* A kivágott fák pótlása miatt a faültetés darabszáma ugyanakkor hasonló mértékben növekedett.
* A lombgyűjtési munkák a tervezetthez képest idén hamarabb kezdődtek, ami a tervhez képest kimagasló növekedést eredményezett.
  + 1. **Beruházások**



A társaság beruházásai összességében kis mértékben meghaladták a tervezett szintet. Ennek az az oka, hogy a kisértékű gépbeszerzések a tervezettnél hamarabb realizálódtak.

* + 1. **Likviditás**



A társaság a tárgyidőszak végén 25 M Ft-tal kevesebb szabad pénzeszközzel rendelkezik, mint a bázis év azonos időszakának végén. Ennek oka, hogy a működési költségek a bázishoz képest jelentősen növekedtek, ugyanakkor az év első három hónapjában kapott kompenzáció kevesebb, mint a később megítélt éves kompenzáció arányos része. Ezt a hatást némileg tovább erősítette, hogy az időszaki beruházások átmenetileg meghaladták a tervezett szintet.

A társaság likviditási görbéje év hátralévő részében – elsősorban a kompenzáció nem egyenletes folyósításából adódóan - jelentős ingadozást mutat.

* 1. **FŐKÉTÜSZ Kft.**

### 3.5.1 Eredménykimutatás



**A társaság 2019. I. negyedévi adózott eredménye -95 M Ft, mely 115 M Ft-tal kedvezőbb a tervezettnél.**

***Korrigált nettó árbevétel eredményhatása (+20):***

* A belföldi értékesítés alaptevékenység árbevétele 15 M Ft-tal magasabb a tervnél: a sormunkából, illetve a megrendelésre végzett műszaki vizsgálatokból származó bevétel magasabb, míg a tervfelülvizsgálat bevétele alacsonyabb a tervezett értéknél. A növekmény ellensúlyozni tudta a piaci tevékenységnél tapasztalható alacsonyabb kereslet okozta forgalomelmaradást.

Az egyéb tevékenységből származó árbevétel 4 M Ft-tal haladta meg a tervezett értéket, valamint nem tervezett továbbszámlázott közüzemi díjakból további 2 M Ft-os többlet keletkezett.

* Visszafizetési kötelezettség nélkül kapott támogatás: Az önkormányzati támogatás beérkezése az első negyedévben a tervezett ütemezés szerint alakult, - a 2018. évi támogatás összegéből kalkulált előleg formájában (157,8 M Ft/hó), - illetve január hónapban feloldásra került a 2018. évi visszafizetendő állami forrás 129 M Ft értékű elhatárolása. Utóbbi az egyéb ráfordítások között is megjelenik mint 2018. évi visszafizetendő BM támogatás, így nincs hatása az eredményre 2019-ben.

***Egyéb bevétel és ráfordítás eredményhatása (+9):***

* A le nem vonható ÁFA a tervezettnél alacsonyabb költségszint miatt 8 M Ft-tal kevesebb a tervezettnél, míg az egyéb bevételek tekintetében a káreseményekkel kapcsolatos bevételek javítottak az egyenlegen.
  + 1. **Működési költségek**



**2019. I. negyedévben 684 M Ft volt a társaság működési költségeinek összege, ami 86 M Ft-os megtakarítást jelent a tervhez képest.**

***Anyagjellegű ráfordítások eredményhatása (+18)***

**Anyagköltség eredményhatása (+3):**

* Felszerelések, szerszámok (-2 M Ft): Érdemi eszközbeszerzés a tárgyévben még nem történt, az elmúlt évben beszerzett eszközök kiadása történt meg készletről, a tervezett felhasználást némiképp meghaladó mértékben.
* Munkaruha (-2 M Ft): A munkaruhák munkavállalók felé történő kiadásának időbeli lefutása nem a tervezettnek megfelelően történt, habár a kiadás a kihordási idők figyelembevételével folyamatosan történik. Az időszaki terv túllépés várhatóan csak az éves terven belüli eltolódást jelent.
* Nyomtatvány, irodaszer (+3 M Ft): A tervezetthez képest kevesebb nyomtatvány és irodaszer került felhasználásra.
* Üzemanyag költség (+2 M Ft): A tervtől való eltérés oka, hogy a tervezettnél alacsonyabb volt a gépjárműpark futásteljesítménye.

**Igénybe vett szolgáltatás eredményhatása (+12):**

* Szállítási szolgáltatások (+2 M Ft): Az első negyedévre tervezett ingatlan kiürítéshez kapcsolódó selejtezés és iratszállítási költség későbbi időszakra tolódik. A futárszolgálat költsége hozzávetőlegesen 1 M Ft-tal alacsonyabb, mivel a DM levelek kézbesítésének költsége elmaradt a tervezett értéktől.
* Gépjármű bérleti díj (+7 M Ft): Az időszakot érintő gépjármű bérleti díj számlák egy része nem érkezett be, ezekre elhatárolást a társaságnál csak az év 4. hónaptól képeztek.
* Karbantartás költségei (-4 M Ft): A termelőeszköz és gépjármű karbantartások terven felüli, nem várt események miatt jelentkező többletkiadásait némileg ellensúlyozni tudta, hogy a tervezettel ellentétben adatbázis karbantartási költségek nem merültek fel.
* Hirdetés, reklám-propaganda költségek (+2 M Ft): A tervezett költségek időbeni átütemezése időszaki megtakarítást eredményezett.

**Egyéb szolgáltatások (+3):**

* Hatósági igazgatási, szolgáltatási díjak, perköltségek és illetékek (+1 M Ft): A követeléskezeléshez kapcsolódó eljárások időbeni elcsúszása miatt kevesebb a tárgyidőszaki érték.
* Biztosítási díjak és bankköltségek (+2 M Ft): A tervhez képest megtakarítást sikerült elérni.

**Eladott áruk beszerzési értéke (-1):** A készleten lévő CO mérők értékesítése a tervezetthez képest növekedett, velük arányosan az ELÁBÉ is nőtt.

**Eladott (közvetített) szolgáltatások értéke (+1):** A levegőtisztaság-védelmi mérések bevétele a tervezett szint alatt alakult, ezért az ehhez kapcsolódó költségek is alacsonyabbak a tervezettnél.

***Személyi jellegű ráfordítások eredményhatása (+68):***

* Bérköltség (+51 M Ft): A bérköltségben jelentkező átmeneti megtakarítás oka, hogy a tervezett béremelés már januártól szerepel a tervszámokban, azok kifizetése és elszámolása azonban – visszamenőlegesen - csak a terv elfogadása után, májusban történt meg. Emellett az alacsonyabb költségszint alakulásához a tervhez képest alacsonyabb létszám is hozzájárult.
* Személyi jellegű egyéb kifizetések (+9 M Ft): A cafeteria juttatásokon történt átrendeződés mellett a megtakarítás a betöltetlen állásokhoz is kapcsolódik. Ezen túlmenően a tervezett végkielégítések költségkerete sem került felhasználásra.
* Bérjárulékok (+8 M Ft): A bértömeg elmaradással párhuzamosan a járulékok sem érték el a tervezett szintet.

***Értékcsökkenés eredményhatása (+1):***Az első negyedévre tervezett beruházások jelentős része még nem indult el, mivel az üzleti terv csak májusban került elfogadásra. A beruházások legnagyobb része előző évre tervezett beruházás volt.

* + 1. **Tevékenységi eredménykimutatás**



* A közszolgáltatás árbevétele 23 M Ft-tal magasabb a tervnél: a sormunkából, illetve a megrendelésre végzett műszaki vizsgálatokból származó bevétel magasabb, míg a tervfelülvizsgálat bevétele alacsonyabb a tervezett értéknél. A tervhez képest alacsonyabb költségszintet egyrészt a számlalevelek kiküldéséhez kapcsolódó alacsonyabb postaköltség, másrészt a tényhez képest magasabb egységáron tervezett takarítási költségmegtakarítás okozta. A személyi jellegű kifizetésekben is elmaradás tapasztalható a tervezett és a ténylegesen visszamenőleges hatállyal realizált béremelés időbeli elcsúszása miatt.
* A piaci tevékenység esetében a vidéki kéményseprő-ipari tevékenységből származó, valamint a levegőtisztaság-védelmi mérésből származó árbevétel maradt el az előirányzott értéktől, a vártál alacsonyabb kereslet miatt. A CO mérő értékesítésből származó bevételek ezzel szemben a tervezett szint felett alakultak.
* Az ingatlanhasznosítás tevékenység bevétele a tervezett szint felett alakult, mivel a tervezésnél sem a Rákospatak utcai ingatlan esetében az épületen lévő adótoronyból származó bérleti díjjal, sem az ehhez kapcslolódó továbbszámlázott közüzemi díjakkal nem kalkuláltak.
  + 1. **Főbb naturáliák**



A naturáliák 2019. I. negyedévi értéke az alábbi fő változásokat mutatja:


* Első ellenőrzéskor zárt lakások száma (db): Az igénybevételi kötelezettség körül kialakult bonyolult jogszabályi előírások félreértésekhez vezethetnek, amik a zárt lakások számának alakulását befolyásolhatják.
* Építési tervfelülvizsgálatok száma (db): A téli időszakban a tervezetthez képest kevesebb építési tervfelülvizsgálati igény volt.
* Második körben ellenőrzött lakások száma (db): A jogszabályi követelményeknek megfelelően elhelyezett második értesítések hatékonysága a vártnál jobban növekszik
* Megrendeléssel ellenőrzött lakások száma (db): A pótmegrendelések számának növekedése az adott időszakban ellenőrzési kötelezettségüket elmulasztó felelős kéményt használók számának növekedéséből adódhat.
* Összes kivonulások száma (db): Fentiek miatt az összes kivonulások száma is növekedett a tervezetthez képest.
* Zárt lakások száma (db): A kéményseprő szolgáltatás kötelező igénybevétele körüli félreértések a zárt lakások számának növekedéséhez vezettek.
  + 1. **Beruházások**



**A társaság beruházásainak értéke 2019. I. negyedévben 7 M Ft volt. ami 22,2%-os megvalósulást jelent az időszaki tervhez képest.**

A beruházások terv alatti értéke annak tudható be, hogy a társaság az éves üzleti és beruházási terv elfogadásáig csak a működés zavartalanságát biztosító beruházásokat valósította meg. Az aktivált érték legnagyobb része 2018-ról áthúzódott beruházás volt

* KOTOR modulok tovább fejlesztése: Az eredetileg is meglévő működési tulajdonságok, hibák, hiányosságok kijavítása történt meg az eredeti műszaki specifikáció alapján.
* WÖHLER DP600-as tömörségvizsgáló műszer beszerzése: 2017-es beszerzésből származó műszer használatba vétele során felmerült költségek.
  + 1. **Likviditás**



****

**A pénzeszközök 2019. I. negyedévi záró állománya 128 M Ft volt, mely 74 M Ft-tal haladja meg a tervezett értéket.**

* A társaság likviditási helyzete 2019. I. negyedévben kiegyenlített volt és pénzeszközök záróállománya a tervezett érték felett alakult.
* Ez egyrészt annak köszönhető, hogy a beáramló pénzállomány 21 M Ft-tal haladta meg a tervezett értéket: az értékesítésből származó bevételek 20 M Ft-tal, míg az egyéb bevételek 1 M Ft-tal magasabbak a tervnél. Az önkormányzati támogatás az első három hónapban a tervezett szinten alakult.
* Másrészt a kiáramló pénzeszközök állománya 53 M Ft-tal maradt a tervezett érték alatt. Az első negyedévre tervezett beruházások jelentős része nem valósult meg, mivel a 2019-es terv csak májusban került elfogadásra. Ez 24 M Ft megtakarítást eredményezett ebben az időszakban. A személyi jellegű kifizetések is elmaradtak a tervezett értéktől, melynek oka, hogy a tervezett pótlékemelés az I. negyedévben még nem került kifizetésre.
* Az egyéb ráfordítások között szerepel január hónapban a 2018-ra vonatkozó visszafizetendő BM támogatás összege (129 M Ft). Ennek eredményhatása 2018-ban jelent meg, míg pénzügyi rendezése a 2019. I. negyedéves időszakot érintette.
* A folyószámla hitelkeretből a tárgy időszakban lehívás nem történt.
  1. **FŐTÁV Zrt.**
     1. **Eredménykimutatás**



**A társaság 2019. I. negyedéves adózott eredménye 449 M Ft, mely a tervnél 716 M Ft-tal alacsonyabb.**

A társasági adó az üzleti év végére, egy összegben került tervezésre, viszont az időarányos tényben 42 M Ft könyvelésre került.

***Korrigált árbevétel eredményhatása (-2 399):***

* Kapott támogatások (-211 M Ft): A pályázatokon nyert támogatások értékcsökkenés arányában elszámolt összege 43 M Ft-tal a tervezett szint alatt realizálódott. Az időarányos elmaradás oka, hogy a beérkezett támogatási előleg elszámolásának határideje 2019.12.31., ezért a halasztott bevétel visszavezetésére egy összegben év végén kerül sor.

A távhőszolgáltatási támogatás a 2018.10.01-jén kihirdetett hatósági árváltozás figyelembevételével került tervezésre. A 168 M Ft-os elmaradást kizárólag a lakossági értékesítési mennyiség alacsonyabb volumene okozta.

* Továbbszámlázott árbevétel (-71 M Ft): A közvetített szolgáltatások elmaradásának a költségek azonos értékben történő elszámolása miatt eredményhatása nincs.
* Egyéb árbevétel (-709 M Ft): A fogyasztóknak nyújtott egyéb tevékenység árbevétele a tervezettnél kevesebb, nagyrészt a hűtési szolgáltatás igénybevételéhez kapcsolódó 698 M Ft csatlakozási díj bevétel elmaradása miatt.
* Belföldi értékesítés alaptevékenység árbevétele (-1 195 M Ft): A távhőszolgáltatás árbevételének tervhez viszonyított 7,1%-os elmaradása két tényező, az alapdíjból és a hődíjból származó árbevétel elmaradás eredménye. A fűtési időszak tervezettnél 1,76 °C-kal magasabb átlaghőmérsékletéből adódó 350 TJ értékesítési volumen kiesés 1 151 M Ft értékű bevétel elmaradást eredményezett. Ebből a nem lakossági fogyasztók esetében a gázárak növekedésének kompenzálására tervezett árváltozás elmaradása 138 M Ft forgalomkiesést okozott. További negatív hatást jelentett az alapdíjakból származó bevételek 65 M Ft-tal alacsonyabb teljesülése a tervezett értékhez képest.
* Eszközök bérleti díja (+11 M Ft): Az előirányzathoz mért növekmény fő oka, hogy a FŐTÁV-Komfort Kft. gépkocsi beszerzései a szerződéskötés elhúzódása miatt nem történtek meg. E miatt a tervezettől eltérően továbbra is a FŐTÁV-tól bérli a gépjárműveket.
* Értékesített készlet árbevétele (-198 M Ft): A FŐTÁV-Komfort Kft. részére az egyéb bontott anyag eladása az előirányzatnál 198 M Ft-tal alacsonyabb, melynek a költségek azonos értékben történő elszámolása miatt eredményhatása nem mutatkozik.

***Aktivált saját teljesítmény eredményhatása (+123):*** A FŐTÁV-Komfort MM modul bevezetésének elhúzódásával kapcsolatosan a tervezettnél kevesebb, a beruházással kapcsolatos anyagok és eszközök kerültek átadásra.

***Egyéb bevételek-ráfordítások eredményhatása (-101):*** A követelésértékesítés eredménye 51 M Ft-tal kedvezőbb a tervhez képest, mivel mind a lakossági, mind a közületi fogyasztók fizetési hajlandósága javulást mutat. Ezen túlmenően az új követeléskezelési tevékenység meghaladta a tervezett hatékonyságot.

Készletekre és a követelésekre elszámolt értékvesztés a tárgyidőszakban nem történt.

A készletek és a tárgyi eszközök selejtezésére a tervezetthez képest alacsonyabb összegben került sor, ami az eredményt 15 M Ft-tal javítja.

A Kunigunda utcai viharkár biztosítótól érkezett kárrendezésének eredményeként a káreseményekkel kapcsolatos bevételek 13 M Ft-tal magasabbak a tervezettnél.

A negyedév során az árbevétel alacsonyabb szinten realizálódott, iparűzési adófizetési kötelezettség nem keletkezett.

* + 1. **Működési költségek**



**A társaság működési költségeinek összege 2019. I. negyedévében 19 541 M Ft, amely 1 740 M Ft-tal alacsonyabb a tervezett értéknél:**

***Anyagjellegű ráfordítások eredményhatása (+1 710*):**

**Anyagköltség (+ 1 053):**

* Alapanyagok költségei (+1 013 M Ft): A hővásárlás 12 119 M Ft-os költsége 839 M Ft-tal alacsonyabb a tervezettnél. Az eltérés elsődleges oka az alacsonyabb értékesítési volumen. A vásárolt hő átlagára viszont kis mértékben a tervezett feletti értéken alakult, mivel a különböző egységárú hőszállítók megoszlása eltérően alakult a tervezettől. A 10,7%-kal alacsonyabb termelt hőmennyiséghez kapcsolódóan a hőtermelés tüzelőanyag költsége is hasonló mértékben a tervezett szint alatt maradt. További megtakarítást jelentett, hogy a legdrágább fajlagos árú propán felhasználására csak igen kis mértékben volt szükség.
* Közüzemi díjak (+15 M Ft): Villamosenergia esetében a csökkenést kisebb részben a tervezettől alacsonyabb fogyasztás, nagyobb részben pedig a tervezettnél alacsonyabb villamosenergia egységár eredményezi. A legjelentősebb vízfogyasztással bíró telephely (az Észak-budai) szociális és pótvíz célú felhasználása jelentős mértékben csökkent.

**Igénybe vett szolgáltatások (+378 M Ft):**

* Karbantartási költségek (+233 M Ft): A termelőeszközök karbantartása (+46 M Ft) tekintetében legnagyobb eltérése a technológiai üzemeltetések és karbantartások esetében jelentkezik. Az Észak-budai fűtőmű olajtartályának tisztítása a tervezettnél későbbi időpontban valósul meg, illetve a keret jelleggel tervezett költségek esetében kevesebb felhasználás történt. Szoftverek (+183 M Ft) költségeinél a csökkenés főként a licensz- és szoftverüzemeltetés (távfelügyeleti EBI rendszer, SAP üzemeltetés) sorokon mutatkozik.
* Hirdetés-, reklám-, propagandaköltségek (+27 M Ft): A kampányok a tervezetthez képest eltérő ütemezésben kerülnek megvalósításra.
* A más vállalkozók által végzett szolgáltatások és díjbeszedés költségei 55 M Ft-tal a tervezett alatt maradtak. Az elmaradás főbb okai: a szakértői díjak 60 M Ft-os, átütemezésből adódó időszaki megtakarítása, valamint, hogy az oktatási és továbbképzési költségek 6 M Ft-tal a tervezett szint alatt realizálódtak. Ezen megtakarításokat részben rontotta a számlázás, beszedés és call center költségeinek 11 M Ft-os növekedése a tervhez képest.
* A tárgyi eszközök bérleti és használati díjainak 27 M Ft-tal alacsonyabb költségszintjét leginkább az indokolja, hogy a Váci úti ügyfélszolgálat új helyiségének bérleti díja csak májustól jelentkezik, illetve a tervezett szerverszoba használatára vonatkozó szerződés megkötése még folyamatban van.

***Egyéb szolgáltatások (+10):*** Az egyéb szolgáltatások tekintetében a MEKH részére fizetett felügyeleti díj elszámolásának tervezettől eltérő időbeni ütemezése, illetve a bankköltségek alacsonyabb összege miatt 10 M Ft megtakarítás mutatkozik.

***Eladott áruk beszerzési értéke és eladott (közvetített) szolgáltatások értéke (+269):*** A közvetített szolgáltatások és az ELÁBÉ összege 269 M Ft-tal elmaradtak a tervezettől, eredményhatásuk azonban nem mutatkozik, ugyanis a bevételek azonos összegben kerülnek kiszámlázásra.

***Személyi jellegű ráfordítások eredményhatása (+62):***

* Bérköltség (+24 M Ft): A negyedéves megtakarítás okai jellemzően a létszám tervtől való elmaradása, valamint a béremelés későbbi időpontban történő megvalósítása. A munkáltatói kezdeményezésre történő munkaviszonyok megszüntetésével kapcsolatos kifizetések sem minden esetben a tervezett ütemezésnek megfelelően alakultak
* Személyi jellegű egyéb kifizetések (+25 M Ft): A tervhez képest a csökkenés döntően a Cafetéria juttatások 22 M Ft-os elmaradásából adódik. Itt a létszám elmaradás mellett, az év végi adóváltozás eredményeként módosított Cafetéria elemek munkavállalók általi választási struktúrája okoz a tervezett ütemezéstől eltérő felhasználást.

***Értékcsökkenés (-31):*** Az időarányos többlet elszámolást főként az immateriális javak és a kisértékű, azonnali leírású gépek, berendezések vártnál nagyobb aránya okozza.

* + 1. **Tevékenységi eredménykimutatás**



* A távhőszolgáltatás, mint közszolgáltatás árbevételének tervhez viszonyított 1 894 M Ft-os elmaradása döntően a magasabb átlaghőmérséklet okozta forgalomkiesés, valamint az időarányos csatlakozási díjak elmaradásának következménye. Ugyanakkor, - a negyedév során a tervezetthez képest kevesebb kompenzáció bevétel mellett - a költségek és ráfordításoknál elért megtakarítás elreményeképpen, a tevékenységnél sikerült jelentős nyereséget realizálni.
* Az egyéb tevékenység árbevétele 297 M Ft-tal alacsonyabb a tervezettnél, melynek legfontosabb elemei a következők:

A fogyasztók részére a közszolgáltatási tevékenység keretén kívül végzett szolgáltatások (szerződéskötési díj, ürítés-töltés, kiszállási díj) 7 M Ft-tal a tervezett érték alatt alakultak.

Az egyéb szolgáltatásokból származó árbevétel 20 M Ft-os elmaradása leginkább a vidéki távhőszolgáltatóknak tervezett, de még nem megvalósult üzemeltetési szolgáltatás miatt következett be.

Az egyéb bontott anyag eladása 197 M Ft-tal, a közvetített szolgáltatások 71 M Ft-tal alacsonyabb értékesítési árbevételt realizáltak, melyeknek a költségek azonos értékben történő elszámolása miatt eredményhatása nem mutatkozik.

**Főbb naturáliák**



Naturáliák alakulása 2019. év I. negyedévében:

* Az időszaki értékesített hőmennyiség valamennyi fogyasztói szegmens esetében csökkent, a fűtési időszakban a vártnál magasabb átlaghőmérséklet miatt.
* A külső hőforrásoktól vásárolt hő mennyisége az összes távhőhálózatba táplált hőmennyiség jelentős részét, mintegy 89,5%-át adta. A legjelentősebb hőszállító, a Budapesti Erőmű Zrt. erőművei, az I. negyedévben 65,6%-át adták vásárolt hőmennyiségnek. E mellett az észak-pesti és újpalotai hőkörzetek összekötésének eredményeképpen a Hulladékhasznosító Műből vásárolt (budapesti szinten legolcsóbb) hőenergia üzemszerűen átadható az újpalotai hőkörzetbe.
* A FŐTÁV Zrt. saját hőtermelő berendezései és az idegen hőforrások által a távhővezeték-rendszerre átadott hőmennyiséget összes hálózati hőveszteségének mértéke a felhasználóknál mért összes hőmennyiségre vonatkoztatva: 7,3%.
  + 1. **Beruházások**




**2019. év I. negyedévben a beruházások értéke jelentősen 304 M Ft-tal elmarad az időszaki tervezettől.**

* Összességében elmondható, hogy a társaság beruházásai többségében jelentősen elmaradnak az időarányos tervtől, melyet szemléltet, hogy a teljes I. negyedévi tervezett keret mindösszesen 29%-a került felhasználásra. A legtöbb esetben az elmaradás oka, hogy a műszaki tartalom összeállítása meg folyamatban van, ill. a közbeszerzési kiírások későbbre tolódtak.
* LIGET D2 (Készenléti Rendőrség, Hungária Greens bekötése): Szükséges újra tárgyalni a 09.30-i kötelezettségvállalási dátumot a Hungária Greens új fogyasztó tekintetében, mert a nyomvonal nem tisztázott, a kivitelezés határideje várhatóan módosul. A tervezőkkel egyeztetés folyik a nyomvonalról a VIII. kerületi Főépítésszel. A tervezői szerződés megkötésre került, de a hőközpont kiviteli tervek még nem érkeztek be. Készenléti Rendőrséggel a tárgyalások megszakadtak, 2019. évben nem kerül bekötésre
* Informatikai beruházások: Az Informatikai főosztályhoz tartozó beszerzési eljárások megvalósítása folyamatos.

FŐTÁV Zrt. informatikai hálózatának felmérése, dokumentálása projekt megvalósítása során a műszaki tartalom elhúzódó előkészítése miatt jelentkezett eltérés.

Az SAP újra-bevezetéshez kapcsolódó minőségbiztosítási szolgáltatások elvégzése a projekt teljes ideje alatt indokolt (felmérés, koncepcióalkotás és megvalósítás), azonban a tervsoron található keretösszeg kifizetése 2020. évben várható.

* Társaság működéséhez szükséges egyéb beruházások (több projekt összevonva): Szerszám, kisgép, műszer beszerzése 12,4 M Ft helyett 4,1 M Ft értékben került lehívásra, mivel ezen tervsoron lévő eszközök felmerülési igény alapján kerülnek megrendelésre. Az épületekkel kapcsolatos fejlesztő beruházások a közbeszerzési eljárások elhúzódása miatt még nem kezdődtek meg, így kifizetés sem történt.
  + 1. **Likviditás**



**A társaság valós pénzügyi pozíciója a tervezett -3 762 M Ft-hoz képest, 2019. I. negyedév végére jelentősen alacsonyabban -7 089 M Ft-on realizálódott.**

* Az első negyedévben a kiadások 7 521 M Ft-tal haladták meg a bevételeket, így a mérleg szerinti pénzeszközök állománya a januári nyitó 432 M Ft-ról március végére 266 M Ft-ra csökkent, 7 355 M Ft folyószámlahitel kihasználtság mellett.
* A társaság ezen felül 2 054 M Ft-ot tartott rendelkezésre leányvállalatai részére cash-pool konstrukció keretében.
* A FŐTÁV Zrt. pénzeszközállománya - az igénybe vett folyószámlahitellel - a vizsgált időszakban elegendő volt a működési kiadások és beruházási kifizetések teljesítésére, likviditási problémák nem merültek fel.
  1. **Fővárosi Közbeszerzési Kft.**
     1. **Eredménykimutatás**



**A Fővárosi Közbeszerzési Kft. jelenleg nem rendelkezik Igazgatóság által elfogadott üzleti tervvel, ezért az elemzésben szereplő táblák tervszámokat nem tartalmaznak.**

**A társaság 2019. I. negyedévi adózott eredménye -46 M Ft, amely a hasonló időszaki bázis időszaktól 18 M Ft-tal alacsonyabb veszteséges eredményt jelent.**

***Korrigált árbevétel (-6):***

* Belföldi értékesítés alaptevékenység árbevétele (-3 M Ft): A közbeszerzésekből származó bevétel elmaradt a bázisévitől, az elhúzódó egyeztetési folyamatok, és a fluktuáció miatti vártnál hosszabb lebonyolítások miatt.
* Egyéb, kapott támogatások feloldásából adódó bevétel a tavalyi év hasonló időszakában összesen 3 M Ft volt.

***Aktivált saját teljesítmények értéke (+30):*** Az előző évek befejezetlen ügyeinek egy része számlázásra került, melyek közvetlen önköltségen elszámolt értéke ezzel együtt kivezetésre került a befejezetlen termelésből.

***Egyéb bevételek-ráfordítások eredményhatása (+1):***

* Várható kötelezettségekre képzett céltartalék felhasználása (+8): A perekre képzett céltartalék felhasználásra került.
* Bírságok (-6 M Ft): A társaság az előző évhez képest perekben összesen több mint 6 M Ft-ot fizetett ki az év első három hónapjában.
  + 1. **Működési költségek**



**A társaság működési költségeinek összege a 2019. év I. negyedévében 92 M Ft volt, amely 7 M Ft-tal magasabb a bázis évi értéknél:**

***Anyagjellegű ráfordítások eredményhatása (-20*):**

**Igénybe vett szolgáltatások (-16):**

* Szakértői, tanácsadói, ügyvédi díjak (-7 M Ft): Elsősorban FAKSZ szolgáltatásokra és ügyviteli tanácsadásra a társaság nagyobb összeget fizetett ki, mint a tavaly ilyenkor.
* Bérleti díjak (-6 M Ft): A növekedés oka, hogy a társaság az átlagos negyedéves bérleti díjnál magasabb összeget fizetett, ugyanis 2018. év végén több alkalommal visszatartotta a fizetést és tárgyalásokat folytatott a főbérlővel a kaucióval kapcsolatosan, mely megállapodásnak eredményeként az elmaradt bérleti díjak egy részét az első negyedévben rendezte.
* Üzemeltetési díjak (-4 M Ft): A már említett megállapodás miatt, az elmaradt üzemeltetési díjakat is rendezték az átlagos havi összegeken felül.


**Egyéb szolgáltatások értéke (+1):**A hatósági igazgatási és szolgáltatási díjak a bázis évinél kedvezőbben alakultak.

**Eladott áruk beszerzési értéke (+3):**A társaság a tavalyi év során tévesen ELÁBÉ-ként mutatott ki továbbszámlázott hirdetményi díjat BKR-ben.

**Eladott (közvetített) szolgáltatások értéke (-6):**A továbbszámlázott hirdetmények összege és mennyisége meghaladta a bázis évi értéket a periódusban.

**Személyi jellegű ráfordítások (+11):**Az alacsonyabb létszám és a kezdődő átszervezés miatt mind a bérköltségek, mind a kapcsolódó személyi jellegű egyéb kifizetések (cafeteria, BKV bérlet) a bázis alatt maradtak.

* + 1. **Likviditás**



A társaság likviditási helyzetére való tekintettel a BVH Zrt. Igazgatósága a 67/2018. (III.21.) BVH IG határozatában kötelezte a céget, hogy heti cash flow-jának alakulásáról táblázatos formában tájékoztatást küldjön az anyavállalatnak monitoring céljából, amíg a likviditása nem stabilizálódik.

**A társaság valós pénzügyi pozíciója 2019. március végére 173 M Ft, mely a bázis évi -78 M Ft-nál lényegesen magasabb.**

* Mindazonáltal a társaság 300 M Ft-os folyószámla hitelkeretének kihasznált részét úgy tudta törleszteni 2018. év végén, hogy anyavállalata a BVH Zrt. 300 M Ft-os kölcsönt adott át részére, elsősorban tehát ennek köszönhető a jelentős összegű szabad pénzeszköz.
* A társaság bevételei az elhúzódó teljesítésigazolások miatt a vártnál sokkal lassabban érkeznek. Az előző években lezárt eljárások teljesítési jelentéseinek visszaigazolása jelentős részben nem került a megrendelők részéről kibocsátásra. Ennek oka, hogy a költségelszámolásokat rendre vitatják, továbbá a fluktuáció miatt a lebonyolítás és a számlázás is a tervezettnél lassabban zajlik, ami szintén kihat a pénzáramokra.